open-index/open-wikipedia-markdown huggingface dataset:
Implosiver

**Implosiver** er plosive konsonanter (og av og til affrikater) med en kombinasjon av glottalsk ingressive og pulmonisk egressive luftstrømmer.

I det internasjonale fonetiske alfabetet uttrykkes implosiver med tegnet til en plosiv med en krok på toppen: .
Karastredet

**Karastredet** (russisk: Карские Ворота – *Karskie Vorota*) er et strede mellom sørenden av Novaja Semlja og den nordligste odden av øya Vajgatsj. Stredet forbinder Karahavet og Barentshavet i det nordlige Russland, og utgjør dermed en del av grensen mellom Europa og Asia. Karastredet er en viktig del av Nordøstpassasjen.

Karastredet er 30 kilometer langt og rundt 50&nbsp;km bredt, men på grunn av en rekke små øyer og grunner på begge sider er selve skipsleden bare 25&nbsp;km. Enkelte vintere kan stredet fryse helt over, men da bare i kortere perioder. Frem til tidlig sommer driver Sjøis fra Karahavet til Barentshavet og videre vestover langs kysten av Novaja Semlja.

I 1032 kom en pomorisk handelsekspedisjon til Karastredet. Den første vesteuropeeren var engelskmannen Stephen Borough som kom dit i 1556 med sitt skip «Serchethrift», men vanskelige isforhold hindret han i å seile videre til munningen av Ob. Mere vellykket var hans landsmenn Arthur Pet og Charles Jackman, som seilte gjennom Karastredet i august 1580 på leting etter Nordøstpassasjen.

## Referanser
Da Doo Ron Ron

**«Da Doo Ron Ron»** er en amerikansk popsang med melodi og tekst av Phil Spector, Jeff Barry og Ellie Greenwich, som ble en slagersingle for The Crystals i 1963. Sangen var produsert av Spector i hans Wall of Sound-stil. Den 8. juli 1963 nådde «Da Doo Ron Ron» en tredjeplass på Billboard Hot 100-singlelisten. Den kom 22. juni 1963 inn på den britiske singlelisten og lå der i seksten uker med nummer fem som høyeste plassering. Sangen kom også inn på den britiske singlelisten 19. oktober 1974 og lå der i åtte uker med nummer femten som høyeste plassering.

Ifølge Darlene Love (en annen av Spectors plateartister) ble sporet opprinnelig spilt inn av The Blossoms med Love som ledesanger. Før utgivelsen fant sted slettet Spector Loves stemme og erstattet den med stemmen til The Crystals' Dolores «La La» Brooks, selv om han beholdt The Blossoms backingvokaler.

The Ikettes spilte inn sangen og ga den ut på albumet *[[Soul The Hits]]* i 1965. I 1973 spilte de den inn igjen og ga den ut på albumet *[[Gold & New]]* i 1974.

Bette Midler spilte inn en coverversjon av sangen for albumet *Bette Midler* i 1973. Sangen ble fremført i en medley sammen med «Uptown» og «Don't Say Nothin' Bad (About My Baby)».

Bootleggede studioinnspillinger av «Da Doo Ron Ron» finnes med slike artister som Bob Dylan, The Rolling Stones samt The Beach Boys (fra *Keepin' the Summer Alive*-perioden).

Sangen ble en nummer én-slager på Billboards singleliste i 1977 og satte i gang karrieren til tenåringsidolet Shaun Cassidy (Teksten ble endret litt for at den skulle bli en gutt/jente-sang – «His name was Bill» ble endret til «Her name was Jill» og pronomenene ble tilpasset). Den ble utgitt på Warner/Curb. Produsent var Michael Lloyd.

Jenterockbandet The Donnas innspilte en versjon av «Da Doo Ron Ron» som single. Den ble senere inkludert på deres gjenutgivelse i 1998 av deres CD fra 1997 med samme tittel som bandet.

Andre artister som har spilt inn coverversjoner av denne sangen innbefatter The Carpenters, Jack Nitzsche, The Raindrops, Iain Matthews samt The Searchers.

I 2004 ble «Da Doo Ron Ron» rangert som nummer 114 på Rolling Stones liste over The 500 Greatest Songs of All Time.

## Norske versjoner

Gunnar Jørstad og Finn Evensen har skrevet norske tekster. Jørstads tittel er «Da Doo Run Run». «Har du dong dong» er Evensens norske tittel.

### Innspillinger

## Referanser
Hans Levold

**Hans John Levold** (født *Hans Lustig* 28. oktober 1922 ved Brno i Tsjekkoslovakia, død 28. juni 2009) var en norsk ingeniør. Han var en av de få som overlevde deportasjonen av de norske jødene.

Levold utdannet han seg innen kybernetikk ved NTH i Trondheim der han arbeidet videre med de første datamaskiner, herunder DIANA. Han jobbet også for SINTEF.

## Andre verdenskrig

Han flyttet til Norge med moren etter invasjonen av Tsjekkoslovakia. Tvillingbrødrene Fritz og Hans Lustig fikk visum som kvoteflyktninger kom til Norge i mai 1939. Moren kom  til Norge i juni 1939, mens faren ble værende og døde av slag i 1940. Moren var i Tsjekkoslovakia utsatt både som jøde og som politiske aktiv. Leo Eitinger var en venn og kollega av Nora i Brno. Eitinger, Robert Weinstein og familien Lustig ble fengslet først i Ålesund (mars 1942), ifølge Ottosen ble de varslet av lensmannen dagen før om at de ville bli arrestert. I mai 1942 ble de sendt til Falstad fangeleir og mennene ble senere sendt på noen måneders tvangsarbeid på anleggene i Nord-Norge. Med moren Nora Lustig (1899–1943) og tvillingbroren Fritz Lustig ble han arrestert på Nesjestranda i 1942 og transportert på «Gotenland» (25. februar 1943) til  konsentrasjonsleiren Auschwitz. Transporten av jøder fra Trøndelag kom for sent til DS «Donau». Brødrene Hans og Fritz ble utvalgt til Auschwitz-Buna. I 1944 ble overført til utekommandoen «Eintrachthütte», det var Leo Eitinger som hadde ordnet dette. 27. januar 1945 ble de sendt til Mauthausen-Gusen på grunn av sovjetisk fremrykking i Polen. Da de amerikanske styrkene nærmet seg gikk de tyske vaktholdet i oppløsning og brødrene tok seg over grensen til Tsjekkoslovakia. De fant hverandre i Brno hvorfra de flyktet igjen. Moren Nora ble drept i Auschwitz.

## Referanser
Arild Yttri

**Arild Yttri** (født 1958) er en norsk grafiker og kunstner.

Yttri er utdannet som grafiker ved Bergen kunsthåndverksskole 1979–83 og Statens kunstakademi 1983–86.

Han arbeidet ved Norges Banks seddeltrykkeri fra 1986 til det ble nedlagt i 2007, i Norges Bank fra 2007 til 2020, med utforming av frimerker, pass, pengesedler og andre verditrykksaker.

Yttri er innkjøpt av en rekke samlinger og museer, blant annet  Nasjonalmuseet for kunst, arkitektur og design, Norsk kulturråd og Nordnorsk Kunstmuseum og Norges Bank.

Han har deltatt på utstillinger som Vestlandsutstillingen, Østlandsutstillingen og Høstutstillingen flere ganger og har hatt flere separatutstillinger, blant annet Norske Grafikere 2004 og Galleri Kunstverket 2020. Han mottok Kunstklubbens pris på Høstutstillingen 2000 og Pris for beste grafiske verk på Høstutstillingen 2020 for serien Åtte Utløer i Mørkrisdalen, en serie på 16 kobberstikk.

## Referanser
Medulen

**Medulen** (også kalt **Mejulen**) er ei øy i Bamble kommune i Telemark, som ligger i leia mellom Melbyfjorden og Rognsfjorden og mellom øyene Kråka og Såstein. Øya er privateid med en hytte og to brygger og kjennetegnes ved en lang marmorstripe langs hele den vestlige delen av øya. Øya er på grunn av denne stripen et viktig landemerke fra fjorden og er synlig fra Helgeroa til Stråholmen

Øya har også et fyr som dekker den indre leia.

## Referanser
Yamaha XT500

**Yamaha XT500** er Yamahas første 4-takts motorsykkel med en sylinder. 

Den fikk sin debut på Tokyo Motor Show i 1975. I tillegg til å være den siste i en serie av trail/off-road modeller som Yamaha har lansert ved hvert av Tokyo Motor Show siden DT-1 ble vist i 1968, representerte den nye XT500 et helt nytt konsept i trailsykkel segmentet.

Den nye Yamaha XT500 var et tilskudd til det voksende trail/cross miljøet. Selv om den delte røttene med sin 2-takter bror, DT-1, var det en helt annen motorsykkelen som ble drevet av Yamahas første 4-takts én-sylindret motor. Den nye XT skrøt av en stor kapasitet på hele 500 cc, og dette var på et tidspunkt da populariteten til store ensylindrede motorer var dalende og av mange ansett for å være forbi sin storhetstid.

Yamahas beslutning om å bygge en stor ensylindret trail/cross sykkel var en anbefaling fra produktutviklerne i Yamaha USA. De mente at det var et behov for en sykkel som kunne brukes på de store åpne sletteområdene på landsbygda. Motorsykkelen måtte være robust og enkel, og dette førte til en uenighet om at en stor ensylindret motor var riktig vei og gå.
KLV

**KLV** kan bety:
* Kunnskapssenter for laks og vannmiljø
* Key-Length-Value, en standard for koding av data
* Kinderlandverschickung, et program for evakuering av barn fra tyske byer under andre verdenskrig
VM i friidrett 2009 – Sleggekast kvinner

Øvelsen **[[Sleggekast|Sleggekast kvinner]]** ved **[[VM i friidrett 2009]]** ble avholdt på Olympiastadion i Berlin mellom 20. august og 22. august.

Norge var ikke representert i øvelsen.

## Medaljevinnere

## Rekorder
Rekorder før mesterskapet:

Følgende rekorder ble satt under mesterskapet:

## Kvalifiseringskrav

## Program

## Resultater
### Kvalifisering
Kvalifisering: Utøvere som klarte direktekvalifiseringskravet på 72,00 m eller de utøverne med de 12 beste resultatene gikk til finalen.

}  || A ||align=left| Paraskevi Theodorou ||align=left|   ||  ||  ||  || ***' ||align=left|Intet gyldig resultat
|- 
|   || B ||align=left| [[Zoe Derham]] ||align=left|   ||  ||  ||  || ***' || align=left|Intet gyldig resultat
|}

### Finale

## Eksterne lenker
Sleggeresultater IAAF Besøkt 26. august 2009.
Joe Calzaghe

**Joseph William Calzaghe** (født 1972) er en tidligere walisisk bokser. 

Han bokset i klassen super mellomvekt, og var ubeseiret med 46 kamper da han la opp. 

Calzaghe har fått mange utmerkelser, blant annet Order of the British Empire (Commander). Han har også bokset og vunnet mot bokseren Roy Jones jr., som har vært tungvektsverdensmester.
## Referanser


## Eksterne lenker
*
NOU 1999: 9, Villaksutvalget

**NOU 1999:9** *Til laks åt alle kan ingen gjera? Om årsaker til nedgangen i de norske villaksbestandene og forslag til strategier og tiltak for å bedre situasjonen* er en norsk offentlig utredning (NOU) avgitt 12. mars 1999 av det såkalte **Villaksutvalget** som ble oppnevnt 18. juli 1997 med Georg Fredrik Rieber-Mohn som leder. 

Utvalget ble opprettet med bakgrunn i den sterke nedgangen i bestanden hos villaksen i Norge. Utvalget hadde 14 medlemmer fra ulike forsknings- og kompetansemiljø, og dets mandat var å gjennomgå den totale situasjonen for de ville laksebestandene og legge fram forslag til forvaltningsstrategier og tiltak. 

Utredningen ble avgitt Miljøverndepartementet 12. mars 1999. Utvalget mente villaksens utsatte situasjon krevde opprettelse av særlig beskyttende områder. Et av forslagene i utredningen var derfor å opprette nasjonale laksevassdrag og laksefjorder. 

## Eksterne lenker
* NOU 1999:9
VM i friidrett 2009 – Diskoskast kvinner

Øvelsen **[[Diskos|Diskoskast damer]]** ved **[[VM i friidrett 2009]]** ble avholdt på Olympiastadion i Berlin den 19. og 21. august.

Norge var ikke representert i øvelsen.

## Medaljevinnere

## Rekorder

## Kvalifiseringskrav

## Program

## Resultater
### Kvalifisering
Kvalifisering: Utøvere som klarte direktekvalifiseringskravet på 61,50 m eller utøverne med de 12 lengste kastene gikk til finalen.

} ||   ||  || **** || align=left| Deltok ikke
|}

### Finale

## Eksterne lenker
* Diskoskastresultater. IAAF. Besøkt 26. august 2009.
Odin Waage

**Odin Waage** (født 1995) er en norsk skuespiller og musiker.

## Skuespiller
Han debuterte som skuespiller i filmen *[[Sammen]]* i 2009, og har senere spilt i flere TV-serier, inkludert dramaserien *[[Hvaler (dramaserie)|Hvaler]]* fra 2010 og *[[Halvbroren (TV-serie)|Halvbroren]]* (basert på boka av Lars Saabye Christensen) i 2013. Han spilte en av hovedrollene i TV-serien *[[Øyevitne]]* i 2014, og en mindre rolle i serien *[[Svartsjøen (TV-serie)|Svartsjøen]]* i 2016.

Våren 2020 fikk han et gjennombrudd da han spilte hovedrollen «Glenn Tore (GT)» i NRK-serien *[[Rådebank (TV-serie)|Rådebank]]*; for denne rollen vant han prisen som beste skuespiller under Gullruten 2021 og var også en av fire finalister til publikumsprisen. For den samme rollen ble han også nominert til Seriekritikerprisen 2021 i klassen beste skuespiller i norsk serie, og etter at NRK hadde vist sesong 2 av *Rådebank* ble Waage nominert til Gullruten 2022 i klassen beste birolle.

I 2021 spilte han også en av hovedrollene i sesong 2 av den Viaplay-sendte serien *[[Wisting]]*. I 2022 og 2023 spilte han hovedrollen som kong Olav Haraldsson i *[[Spelet om Heilag Olav]]* på Stiklestad. Waage var i 2022 den yngste i hovedrollen i spelets historie. I 2024 spilte han rollen som bokseren Magne Havnaa i spillefilmen *[[Team Havnaa]]*, som er basert på livene til brødrene Magne og Erling Havnå, og boksekarrieren til Magne. Han spilte rollen som Tommy i andre sesong av TV-serien *[[Flus (TV-serie)|Flus]]* i 2025, og ble nominert til Gullruten 2025 i klassen beste skuespiller birolle drama for rollen.

## Musiker
Waage skriver egne låter, og har gitt ut flere av dem på plateselskapet Universal Music.

Odin Waages musikk ligger ute på Spotify.

## Filmografi
### Film
* 2009: *[[Sammen]]*
* 2017: **'
* 2017: **'
* 2020: **'
* 2024: ''[[Team Havnaa]]''
* 2025: ''[[Hans Nielsen Hauge (film fra 2025)|Hans Nielsen Hauge]]''
* 2025: ''[[Blücher (film fra 2025)|Blücher]]''

=== TV ===
* 2010: ''[[Hvaler (dramaserie)|Hvaler]]''
* 2012: ''[[Hjem (TV-serie)|Hjem]]''
* 2013: ''[[Halvbroren (TV-serie)|Halvbroren]]''
* 2014: ''[[Øyevitne]]''
* 2016: ''[[Svartsjøen (TV-serie)|Svartsjøen]]''
* 2018: **'
* 2019: *[[Beforeigners]]*
* 2020–2022: *[[Rådebank (tv-serie)|Rådebank]]*
* 2020–2022: *[[Basic Bitch]]*
* 2021: *[[Wisting]]*
* 2021: **
* 2025: *[[Flus (TV-serie)|Flus]]*

## Referanser


## Eksterne lenker
*
Skoleuniform

**Skoleuniform** er en uniform, det vil si standardisert klesdrakt, som kan være påkrevd for elevene ved en skole. Regulert, enhetlig antrekk er særlig vanlig i barne- og ungdomsskoler i mange land. Uniformene utgjør da kleskoden ved de ulike skolene.

I Norge har det ikke vært vanlig med skoleuniform. 

## Gutte- og jenteuniformer
Skoleuniformer for gutter består ofte av mørke kne- eller langbukser sammen med en lys skjorte, eventuelt med slips. Uniformene for jenter varierer mer mellom land og skoletyper. De består likevel vanligvis av kjole eller bluse båret sammen med skjørt eller bukseskjørt, noen ganger med et arbeidsforkle eller en kittel over. I flere land er det tillatt for jenter å bruke vanlige bukser. Bruken av blazer og dressjakke er også vanlig for begge kjønn, særlig i land med kjøligere vær.  

Mens det noen steder er skoleuniformer som i hovedsak er ganske like over hele landet, er det andre steder stor variasjon mellom skolene både når det gjelder farger og bruken av egne skoleemblemer. Elever ved både offentlige og private skoler kan bruke uniform.

I Sovjetunionen ble det tsaristiske systemet med skoleuniformer overtatt og utvidet til å omfatte barneskoler. Gutter hadde på seg en militærinspirert uniform. Jentenes uniform besto av en brun kjole og et svart forkle, som ved spesielle anledninger, som skolestenginger, ble erstattet av et hvitt forkle. For det hvite forkleet var reglene friere, og mange hadde hjemmelaget blomsterforkle. I praksis var medlemskap i Sovjetunionens unge pionerer obligatorisk, og organisasjonens røde skjerf ble slitt under organisasjonens aktiviteter på skolen. Etter Sovjetunionens fall ble den sovjetiske skoleuniformen opphevet umiddelbart, men det er vanlig at russiske skolejenter har på seg en kjole og hvitt forkle på frivillig basis i forbindelse med skoleavslutninger og andre viktige hendelser. 

File:1954-schule-03.png|Skoleuniform M-54 for grunnskolen.
File:1954-schule-04.png|Skoleuniform M-54 for videregående skole.


## Begrunnelse for bruk av uniformer
Det kan være flere grunner til uniformering av elever. Uniformene kan forsterke innordningen av elevene i et hierarkisk rollesystem, merke dem for omverdenen, gruppere dem tydeligere, gjøre dem likere og dermed skape fellesskap og samhold. Felles klesdrakt kan også gjøre det enklere å velge praktiske klær og hindre mobbing på grunn av ulik kledsel. Samtidig er det steder der fattige ikke har råd til skoleuniform.

## Se også
* Studentlue, russelue
* Speiderdrakt

## Eksterne lenker
*
Yamaha Motif

**Yamaha Motif** er en serie med synther/keyboard levert av Yamaha siden august 2001. Instrumentet er først og fremst designet for profesjonell studiobruk, men det brukes ofte også i live-sammenhenger.

## Produktserie

Den originale Motif-serien ble lansert i 2001:

Motif ES er oppfølgeren av den opprinnelige Motif-serien og ble sluppet på markedet sommeren 2003:

Januar 2006 lanserte Yamaha to "billigversjoner" i Motif ES-serien – Mo6 med 61 tangenter og Mo8 med 88 tangenter. Disse har samme lydbank som originalen, men en rekke av de profesjonelle funksjonene er ikke med på disse to modellene.

XS-serien ble lansert i 2007:

XF-serien ble lansert i 2010:

Felles for alle serier:

* Kun Motif 8, ES8, XS8 og XF8 har veide tangenter.
*Motif Rack er en lydmodul uten klavitur for bruk sammen med annet MIDI-kompatibelt instrument. 
*Operativsystemet benyttet i Motif XS og Motif XF er MontaVista Linux.

## Funksjoner

Yamaha Motif inneholder svært mange funksjoner som gjør den til et ettertraktet studioinstrument. De viktigste er Sequencer og Arpeggiator. I tillegg er alle modeller utstyrt med de mest moderne tilkoblingsmuligheter som har vært tilgjengelig.

## Kjente brukere

Følgende kjente artister har brukt Yamaha Motif enten selv eller til sitt faste band:

## Referanser


## Eksterne lenker
* Omtale på Yamaha's norske hjemmesider
William McKie

**William McKie** er navnet til flere personer:

*William McKie (bryter) – en britisk bryter, f. 1883
*William McKie (musiker) – en britisk organist, dirigent og komponist, f. 1901
Forklaringsmodell

En **forklaringsmodell** er en brukbar beskrivelse av og forklaring på, hvorfor og hvordan en ting fungerer eller hvorfor et fenomen er som det er.

Forklaringsmodeller påberoper seg ikke å være noen fullstendig, eller nødvendigvis helt korrekt, beskrivelse av alle detaljer fra den absolutte virkeligheten om tingen/fenomenet. 
Men beskrivelsen/forklaringen i forklaringsmodellen skal likevel passe godt nok, med et stort nok utvalg av de kunnskaper, observasjoner og teoretiske omstendigheter man kjenner til rundt tingen/fenomenet, til at forklaringsmodellen blir nyttig.

Altså skal beskrivelsen/forklaringen være god nok til å være nyttig når man skal  ta valg og avgjørelser, eller når man skal prøve å forstå, forklare, eller på annen måte forholde seg til virkeligheten i verden rundt seg.

Ved å være klar over og huske på forskjellen mellom absolutt virkelighet og forklaringsmodeller, så vil man kunne unngå å feilaktig forkaste ny og viktig kunnskap, når den nye kunnskapen strider mot kunnskap man har fra før.

Når man skal forholde seg til vitenskapelig informasjon er det fordelaktig å alltid huske på at denne informasjonen faktisk aldri er noen fullstendig og nøyaktig beskrivelse av den absolutte virkeligheten, men bare består av og bygger på forklaringsmodeller.
Dette fordi man da er klar over at, så lenge informasjonen er fremskaffet etter solid vitenskapelig metode, da vil de gjennomførte observasjonene, som er beskrevet i gamle forskningsrapporter, fortsatt være gyldige og kanskje verdifulle, selv når de avsluttende konklusjonene (forklaringsmodellen) i rapportene blir forkastet fordi de i ettertid har blitt avslørt som altfor mangelfulle eller til og med helt feilaktige. 

## Se også
*Erkjennelsesteori
*Ontologi
*Virkelighet
*Idiografisk vitenskap
*Nomotetisk vitenskap
*Hermeneutikk#Den_hermeneutiske_sirkel
William McKie (musiker)

**William Neil McKie** (1901–1984) var en australskfødt britisk organist, dirigent og komponist. Han var organist og kormester i Westminster Abbey fra 1941–1963, og er kjent for sin dirigering og regi av musikken for bryllupet til prinsesse Elisabeth i 1947, og senere under hennes kroning i 1953.

McKie ble utnevnt til Knight Bachelor og derved adlet. Han kunne deretter føre tittelen *[[sir]]* foran sitt navn.

## Referanser


## Eksterne lenker
*
1. deild 1976

**1. deild 1976** var den færøyske eliteserien i fotball for herrer i 1976-sesongen.

Serien besto av 7 lag dette året. Den ble vunnet av TB Tvøroyri, mens NSÍ Runavík rykket ned og mistet plassen sin til Fram Tórshavn.

## Tabell

## Kilder
* Faroe Soccer. 1976.
Committee on Evil Literature

**Committee on Evil Literature** (norsk: *Komiteen mot skadelig litteratur*) var en komité opprettet i 1926 av Justisdepartementet i Den irske fristaten for å utrede sensur av trykksaker.

Etter uavhengigheten i 1922 kom myndighetene i fristaten under økende press om å forby publikasjoner som ble ansett for å være utuktige eller skadelige. I oktober 1925 uttalte justisminister Kevin O'Higgins i Dáil Éireann at den gjeldende sedelighetslovgivningen var tilstrekkelig og at staten ikke hadde rett til å gripe ytterligere inn i folks personlige frihet. Han ble kraftig kritisert for denne uttalelsen og stadig økende press overtalte ham, 12. februar 1926, til å utnevne en komité, *Committee on Evil Literature*, for å vurdere og rapportere «hvorvidt det er nødvendig eller tilrådelig av sedelighetshensyn å utvide statens makt til å forby eller begrense salg og omsetning av trykksaker».

Komiteen bestod av tre legmenn og to geistlige, og møtte i Kildare Street 24 i Dublin mellom februar og desember 1926. Den hørte og vurderte innlegg fra en rekke forskjellige kilder, blant annet Garda, sekulære og religiøse organisasjoner og privatpersoner, og leverte sin innstilling til O'Higgins 28. desember. Komiteen konkluderte med at gjeldende lovgivning ikke var tilstrekkelig til å håndtere utuktige publikasjoner og at staten hadde en plikt til å håndheve reguleringer av produksjon og distribusjon av usedelig og «demoraliserende» litteratur. Komiteen anbefalte også opprettelsen av en sensurnevnd.
Roy Holte

**Roy Holte** (født 9. oktober 1970 i Ørland, Sør-Trøndelag) er en norsk tidligere styrkeløfter og strongman, som konkurrerte for Fræna AK. Han er to ganger verdensmester (2008 og 2009) og én gang europamester (2006) i benkpress i klasse -125 kg. Han har dessuten hatt verdensrekord i benkpress i samme klasse med 327 kg. Han har tre ganger vunnet Norges sterkeste mann (2000, 2001 og 2002).

## Resultater og meritter i styrkeløft

### NM i styrkeløft

### NM i benkpress

### VM i benkpress

### EM i benkpress

## Referanser
Reet Petite

**«Reet Petite (The Sweetest Girl in Town)»** (Opprinnelig undertittel: *The Finest Girl You Ever Wanna Meet*) er en amerikansk rock and roll-sang med melodi og tekst av Tyran Carlo, et psevdonym for Jackie Wilsons fetter, Billy Davis og Berry Gordy. Sangen ble gjort populær av Jackie Wilson. «Reet Petite» var hans første storslager etter at han forlot den legendariske R & B-gruppen The Dominoes og har i årenes løp blitt én av hans største utenlandske listesuksesser.

## Sanginformasjon
Innspillingen  med Jackie Wilson og et orkester dirigert av Dick Jacobs ble utgitt på singlen Brunswick 995024 i august 1957. Produsent var Carl Davis. Singlen er én av klassikerne innenfor rock and roll-musikken. Tittelen er hentet fra en Louis Jordan-sang, «Reet, Petite and Gone». Dette var Wilsons første innspilling som soloartist.

Sangen nådde en 62.-plass på den amerikanske Billboard Hot 100-singlelisten i september 1957.

Den kom første gang på den britiske singlelisten 16. november 1957 og lå der i fjorten uker med nummer seks som høyeste plassering. Med sangens suksess ble Gordy i stand til å finansiere etableringen av Motown Records.

«Reet Petite» kom dessuten inn på den britiske singlelisten 29. november 1986 og lå der i sytten uker. I desember 1986, nesten tre år etter Wilsons død, ble sangen en nummer én-slager i Storbritannia etter at den hadde blitt anvendt i en Levi's-reklame I reklamen synger en claymotion-versjon av Wilson.

«Reet Petite» holdt rekorden for den lengste tiden mellom en sangs debut på listen til den endelig nådde førsteplassen (29 år, én måned, elleve uker) inntil den ble tatt over av Tony Christie's «(Is This the Way to) Amarillo» i 2005.

The Stand Comedy Clubs i Glasgow samt Edinburgh  anvender sangen som introduksjonsmusikk til deres shows.

## Coverversjoner
Peter Kraus med Werner Müller und sein Orchester utgav i 1958 en tyskspråklig versjon med tittelen «Rosmarie» på singlen Polydor 23 722. Teksten var skrevet av Carl-Ulrich Blecher.

Dee Dee Sharp spilte inn en coverversjon i 1963.

En coverversjon ble innspilt av Dinah Lee i september 1964. Den nådde en førsteplass i New Zealand. samt en sjetteplass i Melbourne. (Australia hadde ikke fått en nasjonal liste ennå).

En coverversjon ble utgitt av den britiske gruppen Darts i 1979.

En coverversjon ble fremført på Neil Innes' og Fatsos britiske turné i 2008. Den ble sunget av Gitaristen Billy Bremner

## Norsk versjon

Viggo Sandvik har skrevet en norsk tekst. Den norske tittelen er «Riv og slit». Sandvik utgav den på albumet *[[Fisking i Valdres (album)|Fisking i Valdres]]* (Slagerfabrikken/Opal SLP 99009 (LP), Slagerfabrikken/Opal SCD 99009 (CD)) i 1988. Produsent var Philip A. Kruse.

## Kulturelle referanser

«Reet Petite» blir nevnt i teksten til Van Morrison-sangen «Jackie Wilson Said (I'm in Love When You Smile)» fra hans album ''Saint Dominic's Preview (1972)

Den blir nevnt i teksten til David Bowie-sangen «Red Money».

## Listeplasseringer

## Referanser
Eurofurence

**Eurofurence** er ei samling for subkulturen furry som holdes årlig forskjellige steder i Europa. Den starta i 1995 som en privat samling av nitten europeiske furrytilhengere som treftes over Internett. Siden da har deltakertallet økt jevnt, til 782 på Eurofurence 14, som blei holdt i 2008. Navnet til samlinga kommer av ConFurence, ei amerikansk samling som ikke lenger holdes. Navnet viser til at samlinga er europeisk.

Fra år 2000 har ikke samlinga blitt holdt av enkeltpersoner lenger, men heller av den tyske vereinen  Eurofurence e. V., som administrerer samlinga.

I motsetning til de fleste amerikanske furrysamlinger foregikk Eurofurence først på ungdomsherberger. Eurofurence blei for første gang holdt på et hotell i 2007 (ringberghaus i Suhl). 

## Sentral stab
Eurofurence 1 blei organisert av personer med kallenavnene «Tes-Tui-H'ar» og «unci». Ingen av dem har noe med organiseringen å gjøre lenger. 

I Eurofurence 13 (2007) bestod den sentrale staben av personer med følgende kallenavn:
* «Cheetah»
* «Nightfox»
* «Loewi»
* «BigBlueFox»
* «AkiRaccoon»
* «Cairyn»
* «Eisbaer»
* «Eosfoxx»
* «Jaryic»
* «Jumpy»
* «Mystifur»
* «o'wolf»
* «Riffuchs»
* «somewolf»
* «Tigerseye»

Disse er hoveddelen av staben. Det er langt flere som er involvert i samlinga ved å gjøre oppgaver som å styre hendinger, skipe scenen og kunstutstillinga og omtrent alt annet som trengs å få gjort.

## Steder
Eurofurence har blitt holdt flere forskjellige steder rundt om i Europa. Den har blitt holdt flest ganger i Tyskland, og hvert eneste år fra og med 2005. Før det varierte det mer, og det har blitt holdt i Sverige, Nederland og Tsjekkia i tillegg til Tyskland. Stedene i Tyskland har også variert, men de siste tre åra har samlinga blitt holdt på samme sted i Tyskland. 

## Tema
Fra og med Eurofurence 8 har Eurofurence hatt et tema hvert år, med T-skjorter og klær som viser det samme. Den følgende lista viser navna til temaene til de forskjellige samlingene fram til i dag:

* Eurofurence 8 (2002) – The F.I.A. (Furry Intelligence Agency)
* Eurofurence 9 (2003) – Cunning Little Vixens
* Eurofurence X (2004) – EFX : The Movie
* Eurofurence XI (2005) – Songs of the Old Ages
* Eurofurence 12 (2006) – The Hounds of Blackwhite Castle
* Eurofurence 13 (2007) – The Unlucky Thirteen
* Horrorfurence 14 (2008) – From Dusk till Dawn
* Eurofurence 15 (2009) – 1001 Arabian Nights
* Eurofurence 16 (2010) - Serengeti
* Eurofurence 17 (2011) - Kung Fur Hustle
* Eurofurence 18 (2012) - Animalia Romana
* Eurofurence 19 (2013) - Aloha Hawaii!

## Referanser


## Eksterne lenker
*
1. deild 1978

**1. deild 1978** var den færøyske eliteserien i fotball for herrer i 1978-sesongen.

Serien besto av 7 lag dette året. Den ble vunnet av Havnar Bóltfelag fra Tórshavn. Ingen lag rykket ned denne sesongen, da serien skulle utvides til 8 lag i 1979.

## Tabell

## Kilder
* Faroe Soccer. 1978.
Abdul Aziz al-Hakim

**Abdul Aziz al-Hakim** (سید عبد العزيز الحكيم‎; født 1953 i Najaf i Irak, død 26. august 2009 i Teheran i Iran) var en irakisk teolog og politiker, og ledet det politiske partiet Islams øverste råd i Irak, som er det største partiet i Iraks valgte forsamling. 

Han var medlem av det FN-oppnevnte Iraks regjerende råd, og var president i denne gruppa i desember 2003. Han var broren til sjia-lederen ayatollah Mohammed Baqir al-Hakim, og tok over for ham som leder for partiet, da Mohammed Baqir ble drept i et attentat i Najaf i august 2003.

## Biografi
Abdul Aziz  al-Hakim ble født i 1953 som sønn av storayatollah Muhsin Al-Hakim. Han vokste opp i Najaf, og fikk sin teologiske utdanning der gjennom den religiøse skolen Hawza. Sju av brødrene hans er drept – seks ble drept på ordre fra det regjerende styret.

Han hadde en ledende rolle i Safar-intifadaen i 1977, og var fengslet i 1972, 1977 og 1979. I 1980 gikk han i eksil i Iran, hvor han ble en av grunnleggerne til forløperen for Islams øverste råd i Irak. Han var toppkandidat for listen Den forente irakiske alliansen under valget i januar 2005. 

I desember 2006 var han i USA, og møtte blant annet president George W. Bush og forsvarsminister Donald Rumsfeld.

Han døde som følge av lungekreft.

## Referanser


## Eksterne lenker
* 
*
VM i friidrett 2009 – Sleggekast menn

Øvelsen **[[Sleggekast|Sleggekast herrer]]** ved **[[VM i friidrett 2009]]** ble avholdt på Olympiastadion i Berlin mellom 15. august og 17. august.

Norge var ikke representert i øvelsen.

## Medaljevinnere

## Rekorder

## Kvalifiseringskrav

## Program

## Resultater
### Kvalifisering
Kvalifisering: Utøver som klarte direktekvalofiseringskravet på 77,50 m eller utøverne med de 12 beste resultatene gikk videre til finalen.

}  || A ||align=left| Chris Harmse ||align=left|   ||  ||  ||  || **** ||
|}

### Finale

## Eksterne lenker
* Sleggekastresultater. IAAF. Besøkt 17. august 2009.
1. deild 1979

**1. deild 1979** var den færøyske eliteserien i fotball for herrer i 1979-sesongen.

Serien besto for første gang av 8 lag dette året, mot 7 tidligere år. Den ble vunnet av ÍF Fuglafjørður, mens NSÍ Runavík rykket ned og mistet plassen sin til GÍ Gøta.

## Tabell

## Kilder
* Faroe Soccer. 1979.
MF «Tau»

**MF «Tau»** var en bilferge som ble bygget ved Brødrene Lothe AS Flytedokken i Haugesund som byggenr. 14. 27. august 1960 ble hun sjøsatt og døpt **«Tau»** av gudmor Elisabeth Willumsen. Hun ble deretter slept til Stavangerskes eget verksted Klaseskjæret i Stavanger for innredning, montering av motor og annen utrustning.

Hun ble overlevert som bilferge til Det Stavangerske Dampskibsselskab i Stavanger i mars 1961. «Tau» var ved levering Norges største og raskeste bilferge.

## I fart
Den 25. mars 1961 ble MF «Tau» satt inn i Stavangerskes nye fergesamband Stavanger–Tau, hvor den gikk 6-8 turer daglig (kvart på hver time fra Stavanger og halv fra Tau). Ruten erstattet den tidligere lokalruten Jørpeland-Idsal-Idse-Solbakk-Tau-Stavanger der selskapets sjøbuss «Fjordbris» gikk.

I juni 1966 ble kapasiteten i Tau-sambandet fordoblet da Stavangerskes nybygde ferge «Strand» ble satt inn i ruten i samseiling med «Tau».

I juli 1973 ble «Tau» avløst i ruten av Stavangerskes nybygde ferge «Stavanger». «Tau» ble i stedet satt inn i Midtsambandet (Stavanger-Talgje–Fogn-Judaberg–Eidssund-Nedstrand) i samseiling med Stavangerskes ferge «Finnøy». Hun gikk også tidvis på Rennesøy (Stavanger-Bru-Vestre Åmøy-Askje-Vikevåg).

## MF «Ombo»
I 1976 ble hun omdøpt til **«Ombo»**. I 1976 ble også anløpssteder i midtsambandet utvidet til å omfatte Stavanger-Talgje–Judaberg–Halsne-Eidssund-Nedstrand.
I 1977 ble anløpssteder i midtsambandet utvidet til å omfatte Stavanger-Talgje–Judaberg–Halsne-Eidssund-Nesheim-Nedstrand. Rundt 1977 ble Kapasiteten i midtsambandet øket ved at «Strand» (senere «Eidssund») ble satt inn i tillegg til «Ombo» og «Finnøy». I 1980 ble anløpssteder i midtsambandet utvidet til å omfatte Stavanger-Talgje–Judaberg–Halsne-Nord Hidle-Eidssund-Nesheim-Nedstrand.

Rundt 1986 ble «Ombo» reserveferge. Den 1. januar 1990 ble driften overtatt av Rogaland Trafikkselskap AS i Stavanger. «Ombo» ble benyttet i turistrute på Lysefjorden.

## Etterhistorie
I oktober 1992 ble hun solgt til Expreso del Este SA i Vest-Afrika for kr.&nbsp;300&nbsp;000. Hun ble omdøpt **«Soledad II»** og registrert i Panama (3EZA9). Hun gikk til Vest-Afrika, trolig til Elfenbenskysten. Hun skulle benyttes til transport av anleggsmaskiner med mer, men ble etterhvert benyttet som arbeidsfartøy for sandblåsningsarbeider i Ekvatorial-Guinea.

Pr. desember 2002 har hun sunket på grunt vann i Malabo på Bioko i Ekvatorial-Guinea og har blitt liggende som vrak.

## Kilder
* Artikkel om Stavangerske i Skipet 2.90 og 1.91 av Alf Johan Kristiansen.
* «Fjordbåtene»  Jone Laugaland 2005
* «Vi bygde Skipene, -om skipsbygging i Haugesund»  Stein Erik Dagsland & Tor Inge Vormedal  2007
* Wilhelm Langes
* Trygve Eriksen jr.'s arkiv

## Eksterne lenker

* 
* http://www.flickr.com/photos/16951815@N00/245280409/sizes/z/
Wilhelmsbad

**Wilhelmsbad** er et nå nedlagt kurbad utenfor Hanau i Hessen. Anlegget er i dag underlagt Verwaltung staatlicher Schlösser und Gärten Hessen (Hessens forvaltningsorgan for slott og parker.

Etter sigende var det to kvinner som fant en kilde i skogen, som viste seg å være mineralrik, og dermed helsebringende.Bade- og parkanlegget ble anlagt som anneksresidens for datidens arveprinser og grever av Hanau, med  Wilhelm IX./I. von Hessen-Kassel som byggherre, finansiert av hans engelske kongeonkel, som hadde bruk for soldatforlegninger. Bygningene sto ferdige etter ca. 1 1/2 års byggetid i 1779.

Vannkilden streiket omkring 1860. Det ble forsøkt med vann fra det nærliggende Bad Nauheim som ikke gjorde samme suksessen. Stedet er nå nedlagt som kurbad, men er åpent for publikum som park med attraksjoner.
Spondyliaspididae

* 

**Spondyliaspididae** er en gruppe med plantelus som regnes til undergruppen sugere (Psylloidea). De er insekter med sugende munndeler og hører til i den store gruppen nebbmunner.

## Utseende

## Levevis
Denne gruppen lever nesten utelukkende på busker og trær i eukalyptus-slekten. Nymfene til mange arter dekker seg under et "lokk" av stoffer de skiller ut fra bakkroppen. Et spesielt trekk er at disse artene kommuniserer ved hjelp av lyd. Det ser ut til at hver art har sin spesifikke "sang".

## Skadedyr
Noen av disse artene kan gjøre betydelig skade på eukalyptus som er plantet for tømmerproduksjon. Dette gjelder spesielt arten *[[Glycaspis brimblecombei]]*, som nylig har blitt innført til California og Mexico, der det er plantet mye eukalyptus. En annen art som har spredt seg videre er *[[Ctenarytaina spatulata]]*, som er funnet i New Zealand, California og Uruguay i tillegg til Australia.

## Utbredelse
Denne gruppen er naturlig utbredt bare i Australia, med unntak av én art som forekommer naturlig på Ny-Guinea. Noen få arter har spredd seg med mennesket til andre områder der eukalyptus er plantet.

## Systematisk inndeling
Spondyliaspididae blir ofte regnet som en undergruppe av Psyllidae.

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Sugere, Psylloidea
**** familien Spondyliaspididae
***** gruppe Ctenarytainini
****** slekten *[[Agelaeopsylla]]* Taylor, 1990 – fem arter
****** slekten *[[Anoeconeossa]]* Taylor, 1987 – 17 arter
****** slekten *[[Blastopsylla]]* Taylor, 1985 – åtte arter
****** slekten *[[Cryptonoessa]]* Taylor, 1990 – fem arter
****** slekten *[[Ctenarytainia]]* Ferris & Klyver, 1932 – seks arter
****** slekten *[[Eriopsylla]]* Froggatt, 1901 – to arter
****** slekten *[[Leptospermonastes]]* Taylor, 1987 – fem arter
****** slekten *[[Syncarpiolyma]]* Froggatt, 1901 – to arter
***** gruppe Euphalerini
***** gruppe Pachypsyllini
****** slekten *[[Pachypsylla]]*
****** slekten *[[Tetragonocephala]]*
***** gruppe Spondyliaspidini
****** slekten *[[Australopsylla]]* Tuthill & Taylor, 1955 – to arter
****** slekten *[[Blepharocosta]]* Taylor, 1992
****** slekten *[[Boreioglycaspis]]* Moore, 1964 – åtte arter
****** slekten *[[Cardiaspina]]* Crawford, 1911 – 24 arter
****** slekten *[[Celtisaspis]]*
****** slekten *[[Creiis]]* Scott, 1882 – åtte arter
****** slekten *[[Eucalyptolyma]]* Froggatt, 1901 – fem arter
****** slekten *[[Glycaspis]]* Taylor, 1960 – 140 beskrevne arter
****** slekten *[[Lasiopsylla]]* Froggatt, 1900 – fem arter
****** slekten *[[Phellopsylla]]* Taylor, 1960 – seks arter
****** slekten *[[Platyobria]]* Taylor, 1987 – 9 arter
****** slekten *[[Spondyliaspis]]* Signoret, 1879

## Kilder
* Australian Faunal Directory, Psyllidae, med informasjon om arter som forekommer i Australia 

## Eksterne lenker
*
Under the Moon of Love

**«Under the Moon of Love»** er en amerikansk popsang med melodi og tekst av Tommy Boyce og Curtis Lee, som ble gjort kjent av Curtis Lee.

Singlen, hvor sangen forekommer, ble produsert av Phil Spector i 1961 med Curtis Lee som sanger.

«Under the Moon of Love» ble en mindre slager i USA og nådde en 46.-plass på Billboard Hot 100-singlelisten.

Femten år senere ble sangen gjenopplivet av den britiske revivalgruppen Showaddywaddy og ble en stor slager i Storbritannia. Mike Hurst produserte versjonen som kom inn på den britiske singlelisten 6. november 1976 og lå der i elleve uker. Den lå i tre uker på toppen av den britiske singlelisten i desember 1976.

## Norsk versjon
Eldar Vågan og Jan Paulsen har skrevet en norsk tekst. På norsk bærer den tittelen «Et reinvaske Norgesglass». Sangen ble utgitt av Vazelina Bilopphøggers på LP-platen *[[Fem fyrer med ved]]* (Slagerfabrikken/Opal 99004) i 1984.

## Referanser
Superkjempe

**Superkjemper** er blant de mest massive stjernene, og de tilhører den største gruppen som befinner seg øverst på Hertzsprung-Russel-diagrammet. De ligger øverst på diagrammet og deres absolutte magnitude varierer fra -5 til -12 på skalaen, supergiganter har 10 til 70 solmasser, og har 30&nbsp;000 og opptil hundre tusener ganger solas luminositet. På grunn av deres store masse, har de en relativ kort levetid fra 30 millioner til ett par hundretusen år. Superkjemper kan finnes i alle spektralklassene, fra den blå (klasse O) superkjempen til de høyt evolverte røde (klasse M) superkjempene.
Havnar Bóltfelag

**Havnar Bóltfelag**, oftest omtalt som **HB**, er en fotballklubb i Tórshavn på Færøyene. Den ble stiftet den 4. oktober 1904 og har sin hjemmebane i Gundadalur i Tórshavn. Stadionet har plass til 5&nbsp;000 tilskuere. Havnar Bóltfelag spiller i den øveste divisjonen for herrefotball på Færøyene, Betrideildin, og er øyenes mestvinnende lag gjennom tidene. Kvinneavdelingen i Havnar Bóltfelag ble etablert i 1985, og spiller i den øverste divisjonen for kvinnefotball.

## Meritter
***[[Betrideildin|Seriemester]] (24):**
**1955, 1960, 1963, 1964, 1965, 1971, 1973, 1974, 1975, 1978, 1981, 1982, 1988, 1990, 1998, 2002, 2003, 2004, 2006, 2009, 2010, 2013, 2018, 2020.

***[[Løgmanssteypið|Cupmester]] (30):**
** 1955, 1957, 1959, 1962, 1963, 1964, 1968, 1969, 1971, 1972, 1973, 1975, 1976, 1978, 1979, 1980, 1981, 1982, 1984, 1987, 1988, 1989, 1992, 1995, 1998, 2004, 2019, 2020, 2023, 2024.

## Rekorder
* Største ligaseier: 14-1 mot ÍF Fuglafjørður(1971)
* Største ligatap: 0-10 mot B36 Tórshavn(1945)
* Største cupseier: 22-0 mot Skansin Tórshavn(1995)
* Største cuptap: 2-6 mot TB Tvøroyri(1977)

## Referanser


## Litteratur
*
*

## Eksterne lenker
*
Joe Perry (musiker)

**Joe Perry** (født 1950) er en amerikansk gitarist og låtskriver. Han er rangert som nummer 84 på *[[Rolling Stone]]*s liste over de hundre beste gitaristene gjennom tidene.

Perry vokste opp i den lille byen Hopedale, der faren var regnskapsfører og moren var gymlærer. Han dannet et band med Tom Hamilton som ble kalt The Jam Band. Perry og Hamilton etablerte Aerosmith sammen med Steven Tyler i 1970, med unntak en pause fra 1979 til 1984.

I denne «pausen» dannet Joe Perry gruppen The Joe Perry Project. Siden 1979 har Perry gitt ut seks soloalbum (fem med The Joe Perry Project, og et rent soloalbum). 

I 1985 giftet Perry seg med Billie Paulette Montgomery Perry. De har fått to barn; Tony og Roman.

## Referanser


## Eksterne lenker
* 
* 
* 
*
Leaf Daniell

**Cyrus Leaf Daniell** (født 1877, død 28. februar 1913) var en britisk  fekter som deltok under OL 1908 i London.

Daniell vant en olympisk sølvmedalje i fekting under OL 1908. Han var med på det britiske laget som kom på andreplass, bak Frankrike i lagkonkurransen i kårde.

## OL-medaljer
* 1908  London -  Sølv fekting, kårde lagkonkurranse (Storbritannia)

## Referanser


## Eksterne lenker
*
WebCite

**WebCite** er en tjeneste som arkiverer nettsider etter en forespørsel. Forfattere kan deretter sitere arkiverte nettsidene gjennom WebCite, i tillegg til å sitere den originale URL til nettstedet. Lesere kan hente ut den arkiverte nettsiden for all tid, uten hensyn til om det originale nettstedet eller nettside senere er revidert eller fjernet (såkalt lenkeråte). Slik arkivering er spesielt viktig i akademisk sammenheng. WebCite er en ideell organisasjon som støttes av utgivere og redaktører, og den kan brukes fritt.

## Se også
* Digital preservering
* Lenkeråte
* Perma.cc
* Nettarkivering
* Internet Archive
* archive.is

## Eksterne lenker
*
Gunnar Dybwad

**Gunnar Dybwad** (født 21. august 1928 i Levanger, død 9. mai 2012) var en norsk fotballspiller som spilte for Steinkjer Idretts- og fotballklubb på 1950- og 1960-tallet. Han debuterte for s landslag mot s amatørlandslag 15. mai 1951, og Dybwad spilte totalt 27 landskamper og scoret 11 mål. Han var den første spilleren i en klubb nord for Trondheim som fikk landskamper for Norge.

## Referanser


## Eksterne lenker
*
De fortapte spillemenn

***De fortapte spillemenn*** (dansk: *De fortabte spillemænd*, færøysk: *Glataðu spælimenninir*) er en roman av den færøyske forfatteren William Heinesen (1900–1991), først utgitt på dansk i 1950. Romanen regnes som Heinesens mest populære bok, og som et av hans hovedverk. Den ble oversatt til norsk av Inger Hagerup i 1957.

Handlingen er lagt til Tórshavn i en tid som kan tilsvare forfatterens barndom, og skildrer klokker og vindharpebygger Kornelius Isaksen, og hans tre sønner Moritz, Lille-Kornelius og Sirius. Romanen er komponert som et musikkverk, med fire satser, og satsene er bygget rundt de tre brødrenes bryllup. Til hvert bryllup hører også et dødsfall eller en ulykke.

Boken og har blitt beskrevet som «På samme tid dypt komisk og tragisk, satirisk og lett sentimental. Den forener idyllen og farsen, den er en pikaresk roman og en småbyskildring, et kunstnerepos og en kriminalroman». Den er også skildret som et tidlig, nordisk eksempel på magisk realisme - og stammer fra en periode i forfatterskapet da Heinesen dreide fra 1930-årenes sosialrealistiske romaner til en enda mer fabulerende form i senere bøker. Fortellerstemmen holder et varmt, distansert ironisk modus, og «fordi han aldri slipper hverdagene av syne, overbeviser denne romanen oss om kunstens forløsende kraft, enda den jo faktisk skildrer det godes og det skjønnes kranke skjebne i en virkelighet behersket av småborgerlig kjøpmannsfornuft [og] småskåren moralisme».

## Referanser
Jarmund/Vigsnæs AS Arkitekter

**Jarmund/Vigsnæs AS Arkitekter MNAL** er et norsk arkitektfirma etablert i 1996 av Håkon Vigsnæs (f. 1962) og Einar Jarmund (f. 1962). I 2004 ble Alessandra Kosberg (f. 1967) tatt opp som tredje partner. Firmaet hadde i 2017 kontorer i Oslo og ca. 18 ansatte. I 2019 ble selskapet avviklet og virksomheten videreført i de to selskapene Vigsnæs Kosberg Arkitekter og Einar Jarmund & Co.

Firmaets virksomhet spenner fra små hytter og eneboliger til større offentlige bygg og byutviklingsprosjekter. Dets stil er blitt betegnet som «supermodernisme» og «nyminimalisme».

Jarmund/Vigsnæs har mottatt en rekke utmerkelser og flere arbeider er omtalt i internasjonal arkitekturlitteratur. I 1999 ble firmaet omtalt som et av verdens tjue viktigste unge arkitektkontorer av tidsskriftet *[[Wallpaper]]*. Ved Norsk arkitekturmuseums 25-årsjubileum i 2000 ble kontoret presentert ved en utstilling av 14 boligprosjekter under tittelen «Unge og lovende».

I 2007 ble en rekke av deres arbeider presentert ved arkitekturbiennalen i São Paulo i Brasil.

## Utvalgte arbeider
* Rabothytta, Okstindan, Nordland
* Dune House, Thorpeness i England; sammen med Mole Architects Ltd.
* Hagaparken idrettshall og treningssenter, Vänersborg i Sverige
* Nasjonal turistvei i Lofoten: Hamnøy, Nappskaret og Raftsundet
* Dønning ungdomshus, Gimsøystraumen i Lofoten
* En rekke hytte- og næringsprosjekter i Kvitfjell-området
*Villa Stueland, enebolig i Smedsvingen 52 på Hvalstad i Asker.
* Moloveien 28 (leiligheter), Ålesund
* Noria Moria, leiligheter og hotell på Norefjell
* Arkitekthøgskolen i Oslo (ombygging av Oslo Lysverkers verkstedbygg) (2001) (Houens fonds diplom 2003, Norsk Lyspris for beste innendørsprosjekt 2001) #
* Galleri Trafo, Bærum (ombygging av tidligere trafo til galleri og kafe)
* Forsvarsdepartementet (kontorbygg på Akershus; sammen med ØKAW arkitekter)
* Svalbard forskningspark, Longyearbyen (utvidelse 2005) #
* Studentboliger Leiden, Nederland (ombygging av tidligere fabrikk)
* Turtagrø hotell, Luster (gjenoppbygging etter brann) (2002) #
* Det Røde Hus, enebolig på Røa i Oslo (2002)
* Høgskolen i Molde
* Vestkantbadet i Oslo (rehabilitering og ombygging) (2000) #
* Trafikksentral på Kvitsøy (påbygg på eksisterende losstasjon) (1999) #
* Telenor AS, Fornebu
* Enebolig i Fiolvegen 6 i Asker (1998) #
* Administrasjonsbygg for Sysselmesteren på Svalbard (gjenoppbygging etter brann) (1997) (Ar+d Award 2001) #
* Kombinert bolig/atelier i Langoddveien 111 på Snarøya (1997) #
* Washington Pass Visitor Center, Okanogan National Forest, Washington

Bygg merket med # er omtalt i *Arkitektur i Norge. Årbok*.

## Referanser
 

 

## Eksterne lenker
* Jarmund/Vigsnæs AS Arkitekter MNAL
François Rom

**François Rom** (født 8. april 1882 i Antwerpen i Belgia, død 2. februar 1942) var en belgisk fekter som deltok i de olympiske leker 1908 i London.

Rom vant en olympisk bronsemedalje i fekting under OL 1908. Han var med på det belgiske laget som kom på tredjeplass, bak Frankrike og Storbritannia, i lagkonkurransen i kårde.

## OL-medaljer
* 1908  London -  Bronse i fekting, kårde lagkonkurranse (Belgia)

## Eksterne lenker
*
Johan Odvar Odfjell

**Johan Odvar Odfjell** (født 1967) er en norsk forretningsmann. Han er styreformann i rederiet Jo Tankers.

Odfjell har jobbet i Jo Tankers siden 1992 og var administrerende direktør i rederiet i perioden 1999–2008. I 2008 tok han over rollen som styreformann etter sin far Abraham Odfjell.

Odfjell er bror til Marianne Odfjell og Helene Odfjell.

## Referanser
Petur Christiansen

:*Må ikke forveksles med [[Peter F. Christiansen]].*

**Petur Christiansen** (født 28. juli 1923 i Tórshavn, død 9. mai 2006 samme sted) var en færøysk yrkesskolelærer og politiker (Ff.).

Han var utdannet maskinist, og var lærer ved sjømannsskolen i Tórshavn samt lærer og konstituert rektor ved Føroya Maskinskúli i Tórshavn fra 1965 til 1970. Han var gift med Anna Poulsen, datter av lagtings- og folketingsmedlem Johan Poulsen. Petur og Annas sønn Jan Christiansen har også vært borgermester i Tórshavn.

Christiansen var medlem av kommunestyret i Tórshavn fra 1961 til 1980, viseborgermester i 1969 og borgermester fra 1972 til 1980. I denne perioden var kommunen i sterk vekst, så som borgermester forestod han utbyggingen av de nye hoved- og ringveiene samt større skole- og idrettsanlegg. Fra 1966 til 1970 var Christiansen også innvalgt på Lagtinget fra Suðurstreymoy. Christiansen var også tillitsvalgt i avholdsbevegelsen.

Han ble utnevnt til ridder av Dannebrogordenen i 1973.

## Referanser
Knut Osnes

**Knut «Bossen» Osnes** (1922&ndash;2015) var en norsk fotballspiller og trener, mest kjent som spiller for Lyn og  på slutten av 1940-tallet og som trener for Vålerengen (1962), Lyn (1967–1969), Aalesund (1970–1971) og Strømsgodset (1972). Osnes scoret fem mål på sine seks landskamper. Han ble norgesmester for Lyn i 1945 og 1946.

Osnes' historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Referanser


## Eksterne lenker
* 
* Spillerprofil Lyn 
*  Knut Osnes på eu-football.info
* Knut Osnes på Allkunne.no skrevet av Ottar Starheim, NRK Sogn og Fjordane. (Artikkelen har to bilder)
* Gullgutta på tur. Portrett av Osnes og John Sveinsson, fra lynhistorie.com
* Kometen frå det store «intet», artikkel fra NRK, 21. juni 2015